Østervold ble tildelt en rekke ordener for sin krigsinnsats og sitt senere virke. I tillegg til Krigskorset med sverd og det britiske Distinguished Service Cross, ble han tildelt Krigsmedaljen, Deltagermedaljen med rosett, Kong Haakon VIIs minnemedalje i gull, Kong Haakon VIIs jubileumsmedalje 1905-1955 og Haakon VIIs 70-årsmedalje. Av britene ble han dessuten hedret med 1939-1945 Star og Atlantic Star. Østervold ble også utnevnt til kommandør av Dannebrogordenen.